Verdensarven i Tyskland

Verdensarven i Tyskland omfatter 55 oppføringer på UNESCOs verdensarvliste i Tyskland.

Forbundsrepublikken Tyskland undertegnet UNESCO-konvensjonen i 1976, mens Den tyske demokratiske republikk undertegnet konvensjonen i 1988.umweltjournal.de 

UNESCOs verdensarvkomité avholdt sitt møte i 1995 i Berlin.UNESCOs verdensarvkomite på UNESCOs internettside

Kulturpolitikken styres i Tyskland av delstatene, ettersom den ikke er overlatt den føderale regjering med hjemmel i den tyske grunnloven.Grundgesetz Art. 30 Det er dermed delstatene som foreslår verdensarvstedene, men deres forslag til verdensarvsteder samordnes og vurderes av Konferansen av delstatenes ministre for utdanning, vitenskap og kultur (Kultusministerkonferenz).Internettsiden til den tyske UNESCO-kommisjonen  (Tentitativlisten)


 Verdensarvsteder 
 År  Delstat  Navn  Beskrivelse  Bilde 1978  Nordrhein-Westfalen  Aachenkatedralen  Katedralen i byen Aachen ble påbegynt i 790–800 under Karl den store. Den skulle være symbol på samlingen av Europa slik den skjedde i hans regjeringstid. Den opprinnelige kirken ble oppført etter mønster av kirkene øst i Det tysk-romerske riket. I middelalderen ble kirken sterkt utvidet.UNESCOs begrunnelse for oppføringen av Aachenkatedralen Keiser Karl den store ble begravet i kirken, og fra 936 til 1531 var den kroningskirke for tyske keisere.  130px|Den oktogonale kuppelen tilhører Karl den stores opprinnelige byggverk. 1981 Rheinland-Pfalz  Speyerdomen  Domkirken i Speyer ble grunnlagt av Konrad II i 1030 og ombygget senere på 1000-tallet. Den er en av de viktigste romanske byggverk fra tiden under Det tysk-romerske riket, og var gravplass for de tyske keiserne i nærmere 300 år.UNESCOs begrunnelse for oppføringen av Speyerdomen  130px|Speyerdomen  1981 Bayern  Residens og hage i Würzburg  Den fyrstbiskoppelige residens i Würzburg er et av de største slottene i Tyskland og omgitt store av hager. Arkitekten Balthasar Neumann ledet bygge- og utsmykningsarbeidet av barokkbygningen som ble utført av arkitekter, malere, skulptører og stukkatører fra hele Europa.UNESCOs begrunnelse for oppføringen av Würzburgresidensen 130px|Würzburgresidensen 1983 Bayern  Pilegrimskirken i Wies  Rokokkokirken sør i Bayern ble oppført i perioden fra 1745 til 1754 etter tegninger av arkitekt Dominikus Zimmermann.UNESCOs begrunnelse for oppføringen av pilegrimskirken i Wies  130px|Wieskirken 1984  Nordrhein-Westfalen  Augustusburg og Falkenlust slott i Brühl Augustusburg slott (bildet) og Falkenlust jaktslott er blant de tidligste eksempler på rokokkoarkitektur fra 1700-tallet som finnes i Tyskland. Slottet var residens for fyrsteerkebiskopen av Köln.UNESCOs begrunnelse for oppføringen av Augustusburg og Falkenlust 130px|Augustusburg 1985 Niedersachsen  Hildesheimerdomen og Michaelkirken i Hildesheim  Hildesheimerdomen og Michaelkirken (bildet) er fremstående eksempler på romansk arkitektur i Tyskland.UNESCOs begrunnelse for oppføringen av kirkene i Hildesheim  130px|Michaelskirken ble oppusset til 1000-års jubileet i 2006 1986 Rheinland-Pfalz Verdensarvsteder i Trier og Igel  Byen Trier ved Mosel og nabokommunen Igel har en rekke byggverk fra romertiden i god behold og blant dem byporten Porta Nigra (bildet). Fra middelalderen finnes Trier domkirke og Vår Frue kirke. 130px|Byporten Porta Nigra er ett av de romerske byggverkene i Trier.  1987 Schleswig-Holstein   Hansabyen Lübeck  Lübeck ble grunnlagt på 1100-tallet og utviklet seg mot 1500-tallet til å bli det største handelssenter i Nord-Europa. Gamlebyen omfatter bevarte patrisierhus fra 1400- og 1500-tallet og offentlige monumentale bygninger, blant annet Holstentor (bildet).UNESCOs begrunnelse for oppføringen av Hansabyen Lübeck  130px|Holstentor  1990 Brandenburg og Berlin  Slott og parker i Potsdam og Berlin  Innenfor grensene til Brandenburgs hovedstad Potsdam finnes 500 hektar parkanlegg og 150 byggverk oppført mellom 1730 og 1916. Verdensarvområdet strekker seg inn i Berlins bydel Zehlendorf med slott og parker langs elven Havel og innsjøen Glienicker Lake. Sanssouci slott (bildet) er blant de mest kjente byggverkene.UNESCOs begrunnelse for oppføringen av Slott og parker i Potsdam og Berlin  130px|Sanssouci slott 1991 Hessen  Lorsch kloster  Klosterkirken i Lorsch er med sin monumentale Torhalle (porthallen) en sjelden overlevering fra den karolingiske æra.UNESCOs begrunnelse for oppføringen av Lorsch kloster Bygningene inneholder velholdte skulpturer og malerier fra perioden. 130px|Lorsch kloster, østsiden  1992 Niedersachsen   Rammelsberggruvene, Goslar (gamlebyen) og Øvre Harz vannreguleringssystem Øvre Harz vannreguleringssystem ble etablert av cisterciensermunker i middelalderen og deretter videreutviklet helt frem til 1800-tallet. Anlegget som består av kunstige sjøer, kanaler, tunneler og underjordiske dreneringsavløp, skulle betjene gruveindustrien og bosettingen i området. Gruveanlegget Rammelsberg-Goslar tilhørte det største og lengstlevende system for gruvedrift og metallurgisk industri. Området var det viktigste senter for slik virksomhet i Sentral-Europa. Gamlebyen i Goslar (bildet) har bebyggelse fra flere epoker av stedets industrihistorie. I byen finnes bygninger i gotisk stil, fra renessansen og fra barokken.UNESCOs begrunnelse for oppføringen av Øvre Harz vannreguleringssystem  130px|Goslar 1993 Baden-Württemberg  Maulbronn kloster Cisterciencerklosteret i Maulbronn ble grunnlagt i 1147 og regnes som det best bevarte religiøse bygningskompleks nord for Alpene. Klosteret er omgitt av festningsmurer og hovedbygningene er oppført mellom 1100- og 1500-tallet. Klosterkirken i gotisk stil ble forbilde for gotisk byggeskikk over store deler av Nord- og Sentral-Europa.UNESCOs begrunnelse for oppføringen av Maulbronnklosteret 130px|Maulbronn indre gård og kirken 1993 Bayern   Bamberg  Bamberg var fra 900-tallet et viktig møtested mellom tyskere og slavere, de siste særlig fra Polen og Pommern. Byen opplevde fra 1100-tallet en blomstringstid og byens arkitektur ble i denne perioden preget av byggeskikk fra Nord-Tyskland og Ungarn. Sent på 1700-tallet var Bamberg et sentrum for opplysningstiden og ble besøkt av blant andre filosofene Hegel og E.T.A. Hoffmann.UNESCOs begrunnelse for oppføringen av Bamberg Bamberg rådhus (bildet) er oppført i elven Regnitz. 130px|Bamberg rådhus 1994 Sachsen-Anhalt Kirke, slott og gamleby i Quedlinburg  Quedlinburg var hovedstad i Øst-Franken under det ottonianske dynasti. Byens store antall bygninger i bindingsverk gjør den til et sjeldent godt bevart eksempel på en middelalderby. Kirken St. Servatius er et mesterverk i romansk arkitektur.UNESCOs begrunnelse for oppføringen av Quedlinburg 130px|Bindingsverkhus i Quedlinburg 1994 Saarland  Jernverket Völklinger Hütte Jernverket dekker et område på 60 dekar og dominerer byen Völklingen. Jernverket var i drift inntil nylig, men er likevel det eneste som er i fullgod stand blant jernverkene som ble bygget i Vest-Europa og Nord-Amerika på 1800- og 1900-tallet.UNESCOs begrunnelse for oppføringen av Völklinger Hütte  130px|Völklinger Hütte 1995 Hessen   Messelgruven  Messelgruven er det viktigste utgravingssted i verden for utforsking av eocen, tidsalderen mellom 57 millioner og 36 millioner år siden. Messelgruven inneholder velbevarte fossiler av pattedyr fra denne perioden og gir således gode muligheter for forsking på de tidlige stadier av pattedyrenes utvikling.UNESCOs begrunnelse for oppføringen av Messelgruven Darwinius massilae/Ida (fossil) ble funnet i Messelgruven. 130px|Ida (fossil) ble funnet i Messelgruven 1996  Sachsen-Anhalt  Minnesmerker etter Martin Luther i Eisleben og Wittenberg  De to byene Eisleben og Wittenberg knyttes til Martin Luther og hans medreformator Philipp Melanchthon. Verdensarvstedene inkluderer Melanchtons hus i Wittenberg, huset i Eisleben hvor Luther ble født i 1483 og døde i 1546, hans rom i Wittenberg, byens kirke og slottskirken. Det er på slottskirkens sidedør (bildet) at Luther 31. oktober 1517 skal ha slått opp sine 95 teser. Luthers teser innledet reformasjonen, et viktig skifte i religiøs og politisk historie i den vestlige verden.UNESCOs begrunnelse for oppføringen av Lutherstedene 130px|Sidedøren til Wittenberg slottskirke er nå preget med Luthers 95 teser. 1996,
utvidet i 2017 Sachsen-Anhalt  Bauhaus i Weimar, Dessau og Bernau bei Berlin   Bauhausskolen (tysk: Staatliches Bauhaus) ble grunnlagt i 1919 med Walter Gropius som den første rektor. Skolen lå opprinnelig i Weimar, men ble flyttet til Dessau (bildet). Bauhaus revolusjonerte den arkitektoniske og estetiske praksis i landet, inntil den ble nedlagt av nasjonalsosialistene i 1933. Walter Gropius og hans kolleger Hannes Meyer, Laszlo Moholy-Nagy og Vasilij Kandinskij, innledet modernismen i den tyske arkitekturen. Stilen skulle vise seg å legge føringer for arkitekturens utvikling i det kommende hundreåret.UNESCOs begrunnelse for oppføringen av Bauhausskolen  130px|Bauhausskolens bygg i Dessau-Rosslau er renovert etter ødeleggelser under den andre verdenskrigen 1996  Nordrhein-Westfalen   Kölnerdomen  Domkirken i Köln ble påbegynt i 1248 og fullført 632 år senere i 1880. Endringene som ble gjort i løpet av de syv århundrene som byggearbeidene varte, ble gjort i samsvar med de opprinnelige planene. Kirkens lange historie fremholdes av UNESCO som et eksempel på kristendommens slitesterke posisjon i Europa.UNESCOs begrunnelse for oppføringen av Kölnerdomen  130px|Kölnerdomen 1998 Thüringen  Klassiske Weimar  Den lille byen Weimar ble mot slutten av 1700-tallet og på begynnelsen av 1800-tallet et ledende kulturelt sentrum for Tyskland. Byen tiltrakk seg forfattere og vitenskapsfolk, blant andre Goethe og Schiller (bildet), Wieland og Herder.UNESCOs begrunnelse for oppføringen av Det klassiske Weimar En rekke bygninger av høy kvalitet ble oppført og vakre parker grunnlagt i byen. Weimarklassisismen er siden blitt et begrep for denne perioden. 130px|Goethe og Schiller foran rådhuset i Weimar 1999 Berlin  Museumsøya i Berlin  Museumsøya ligger sentralt i Berlin mellom Spree og Spreekanal. De fem museene Altes Museum, Neues Museum, Alte Nationalgalerie, Bodemuseum (bildet) og Pergamonmuseum er alle bygget mellom 1824 og 1930. Hvert av museene ble etablert for å skape en organisk forbindelse med den kunsten de inneholder, og de følger med sine temaer utviklingen av sivilisasjonen gjennom århundrene. Museenes betydning understrekes etter UNESCOs oppfatning, ved museumsbygningenes høye arkitektoniske kvalitet.UNESCOs begrunnelse for oppføringen av Museumsøya130x130pk 1999  Thüringen  Wartburg slott  Wartburg slott som ligger på en høyde over Eisenach ble påbegynt i 1067. Under Hermann I av Thüringen (1155–1217) ble hoffet et litterært senter for Tyskland, beskrevet av blant andre Walter von der Vogelweide. Martin Luther søkte asyl på Wartburg og oversatte under oppholdet Det nye testamentet til tysk. Goethes besøk i 1777 resulterte i flere tegninger som fortsatt er i behold. Etter Napoleonskrigene ble slottet et symbol for det gamle tyske samfunnet. Wartburg ble derfor i 1817 et naturlig samlingssted for studentenes opprop for et samlet Tyskland, senere kalt Wartburgfesten.UNESCOs begrunnelse for oppføringen av Wartburg  130px|Wartburg 2000  Sachsen-Anhalt  Parkanleggene i Dessau-Wörlitz  Parkanleggene i Dessau-Rosslau og Wörlitz er et 150 km² stort område med kulturlandskap, parkanlegg, kirker og slott. Parkanleggene er uttrykk for opplysningstidens ideer om at kulturlandskapet skulle være et produkt av kunst, utdannelse og økonomisk aktivitet i ett harmonisk hele.UNESCOs begrunnelse for oppføringen av parkanleggene i Dessau og Wörlitz  130px|Det gotiske huset i Wörlitz 2000  Baden-Württemberg  Klostrene på øya Reichenau  Benediktinerklosteret på øya Reichenau i Bodensjøen ble stiftet i 724. I mer enn 1 000 år var øya et religiøst senter. De tre kirkene St. Maria og Markus, St. Peter og Paul og St. Georg (bildet) ble bygget mellom 800 og 1100 gir et bilde på kirkearkitektur i Sentral-Europa i tidlig middelalder.UNESCOs begrunnelse for oppføringen av klosterøya Reichenau  130px|St. Georg-kirken i Oberzell  2001 Nordrhein-Westfalen  Zollverein kullgruve- og koksverkområde i Essen Zollverein kullgruve og koksverk er oppkalt etter den tyske tollforeningen fra 1834. Anlegget består av et komplett kullindustriområde. Industriminnesmerket viser livsløpet til en viktig industrigren gjennom 150 år.UNESCOs begrunnelse for oppføringen av Zollverein kullgruve og koksverkområde 
130px|Zollverein kullgruve  2002  Mecklenburg-Vorpommern  Gamlebyen Stralsund og Wismar  Middelalderbyene Wismar og Stralsund langs Østersjøkysten var begge handelsbyer og medlemmer av Hansaforbundet på 1300- og 1400-tallet. På 1600- og 1700-tallet var byene svenske brohoder på kontinentet. I begge byene ble det gitt bidrag til utviklingen av en byggestil og -teknikk i teglstein, den såkalte teglsteinsgotikk. Byggestilen som i Stralsund ble kalt sundisk gotikk, finnes i hele Østersjøområdet. I Wismar og Stralsund kan stilen gjenkjennes i katedraler, Stralsund rådhus (bildet), en rekke bolighus, handelsbygg og verksteder, oppført over flere århundrer.UNESCOs begrunnelse for oppføringen av Wismar og Stralsund  130px|Stralsund rådhus er oppført i sundisk gotikk 2002  Rheinland-Pfalz og Hessen  Øvre mellomrhindal i Rhindalen  Kulturlandskapet Øvre mellomrihindal strekker seg 65 kilometer langs Rhinen; verdensarvområdet går fra Bingen og Rüdesheim i sør til Koblenz med Deutsches Eck og Ehrenbreitstein festning i nord. Innenfor området finnes et stort antall borger, slott, kirker og andre minnesmerker i et dramatisk og variert landskap. Øvre mellomrhindals lange historie og legendene som knytter seg til dalen, har gjennom århundrene vært til inspirasjon for forfattere, komponister og kunstmalere.UNESCOs begrunnelse for oppføringen av Øvre mellomrhindal Trollfiguren Lorelei (bildet) har gitt navn til klippen omtrent midtveis i dalen. 130px|Trollfiguren Lorelei har gitt navn til klippen omtrent midtveis i dalen.  2004 Sachsen Muskauparken (delt med Polen)   Landskapsparken som omfatter 559,9 hektar på begge sider av Neisse, en grenseelv mellom Polen og Tyskland, ble opprettet av prins Hermann von Puckler-Muskau i perioden 1815–1844. Parkområdet er formet uten klare grenser til de omkransende landbruksområdene. Dette gjorde parken til en nyskapning i landskapsarkitekturen. Blandingen av park og kulturlandskap bryter også inn i byen Bad Muskau med grønne korridorer og parker og gjør byen til del av et utopisk landskap. Området omfatter også et rekonstruert slott, broer og et arboretum.UNESCOs begrunnelse for oppføringen av Muskauparken  130px|Det gamle slottet  2004 Bremen  Bremen rådhus og Rolandstatuen på markedsplassen. Rådhuset og Rolandstatuen er begge typiske symboler på byenes selvstendighet slik denne utviklet seg under Det tysk-romerske riket i Europa. Rådhuset i Bremen ble oppført i gotisk stil tidlig på 1400-tallet, etter at Bremen sluttet seg til Hansaforbundet. Bygningen ble på 1600-tallet renovert til den såkalte Weserrenessansen. Et nytt rådhus ble på 1900-tallet bygget ved siden av det gamle. Rolandstatuen i Bremen er 5,5 meter høy og daterer seg tilbake til 1404.UNESCOs begrunnelse for oppføringen av Bremen rådhus og Rolandssatuen 130px|Rådhuset i Bremen med Rolandstatuen  2005 Bayern, Baden-Württemberg, Hessen og Rheinland-Pfalz  Romerrikets grenser  Romerrikets grenser i det andre århundret strakte seg 5 000 kilometer fra Atlanterhavet ved Skottlands kyst, gjennom det europeiske kontinent og helt ned til Svartehavet. Limes i Tyskland (Den øvregermanske-raetiske limes) går over en strekning på 550 kilometer fra nordvest i landet, til Donau i sørøst. Hadrians mur i England og den antoninske mur i Skottland omfattes av det samme nummer i UNESCOs verdensarvliste.UNESCOs begrunnelse for oppføringen av Romerrikets grenser  130px|Det rekonstruerte Kastell Saalburg i Bad Homburg 2006  Bayern  Regensburg – Gamlebyen med Stadtamhof  Gamlebyen i Regensburg omfatter historiske minnesmerker fra en periode på ca. to tusen år, med eksempler på romerske, romanske og gotiske bygninger. Byen preges fortsatt av byggverk fra 1000- til 1200-tallet, med høye bygninger, mørke og smale gater og solide festningsverk. Steinbroen (bildet) fra 1100-tallet binder gamlebyen sammen med bydelen Stadtamhof på den andre siden av Donau.UNESCOs begrunnelse for oppføringen av gamlebyen i Regensburg og Stadtamhof 130px|Byporten i Regensburg  2008 Berlin   Modernistiske boligområder i Berlin  Oppføringen av seks boligområder i Berlin dokumenterer den kreative boligpolitikk som ble ført i byen mellom 1910 og 1933, særlig under Weimarrepublikken. Boligreformen bidro til å forbedre bolig- og levekår for store folkegrupper med lav inntekt. Reformen omfattet byplanlegging, arkitektur så vel som utforming av grøntområder og hageanlegg. Arkitektene Bruno Taut, Martin Wagner og Walter Gropius var blant dem som bidro til prosjektene. Anleggene i Berlin, blant andre Weisse Stadt (bildet) fikk betydelig innflytelse på boligutbyggingen over hele verden.UNESCOs begrunnelse for oppføringen av de modernistiske boligområdene i Berlin  130px|Weisse Stadt, her Aroser Strasse  2009 Niedersachsen og Schleswig-Holstein.  Vadehavet Omfatter også hav utenfor Nederland. Vadehavet er et randhav av Nordsjøen som ligger mellom De frisiske øyer og det nederlandske, tyske og danske fastland. Ved lavvann blir størsteparten av Vadehavet tørrlagt. Det er ett av de siste naturlige tidevannsområder av betydelig størrelse, der økosystemet fungerer naturlig, blant annet som hekke- og overvintringsområde for om lag 12 millioner fugler.UNESCOs begrunnelse for oppføringen av Vadehavet  130px|Vadevandrere ved Juist 2011  Mecklenburg-Vorpommern, Brandenburg, Hessen og Thüringen  Gamle bøkeskoger Steder også i Ukraina og Slovakia  Gamle bøkeskoger i Tyskland og i Karpatene omfatter eksempler på en biologisk og økologisk utvikling på landjorden som har kunnet foregå uforstyrret siden istiden. De er også avgjørende for å forstå spredningen av bøk (Fagus sylvatica) i en rekke områder på den nordlige halvkule.UNESCOs begrunnelse for oppføringen av gamle bøkeskoger  130px|Trekronestien i toppen av bøkeskogen i Naturpark Hainich  2011  Niedersachsen  Fagusverket  Fabrikkbygningen til Fagus skolestfabrikk i byen Alfeld ble påbegynt i 1910 etter tegninger av Walter Gropius og Adolf Meyer. Bygningen er en milepæl i utviklingen av modernistisk arkitektur.UNESCOs begrunnelse for oppføringen av Fagusverket  130px|Fagusverket 2011  Baden-Württemberg og Bayern  Forhistoriske pelebyggverk Steder også i Sveits, Østerrike, Italia, Slovenia og Frankrike.  Verdensarvoppføringen omfatter 111 pelehus i landene omkring alpene. Byggeskikken ble brukt i området fra ca. 5000 til 500 f.Kr. og var hyppigst å se langs sjøer, elver og våtmarksområder.UNESCOs begrunnelse for oppføringen av forhistoriske pelebyggverk. 130px|Pelehus i Unteruhldingen, Baden-Württemberg. 2012  Bayern Markgräfliches Opernhaus   Det markgrevelige operahus i Bayreuth er det eneste gjenværende barokke operahus for hoffkultur som har sin opprinnelige akustikk og originale innredning i tre og kanvas i behold.UNESCOs begrunnelse for oppføringen av Markgräfliches Opernhaus  130px|Operahusets hovedinngang  2013  Hessen  Wilhelmshöhe bakkelandskapspark  Wilhelmshöhe bakkelandskapspark (tysk: Bergpark Wilhelmshöhe) ble påbegynt i 1696.Pressemelding fra UNESCO  Parken er unik i europeisk sammenheng ved sin størrelse og den parkmessige bearbeidelse av såvel bakkelandskap som flatere områder. Wilhelmshöheparken inneholder Wilhelmshöhe slott og andre parkbygninger. Herkulesmonumentet med vannfallene (bildet) er parkens høyeste punkt.  130px|Herkulesmonumentet og vannfallene 2014  Nordrhein-Westfalen  Corvey  Corvey kloster ble oppført mellom 822 og 855. Den opprinnelige basilikaens vestlige inngangsparti (bildet), er det eneste bevarte bygningsdel fra karolingertiden. Den er samtidig et typisk uttrykk for denne periodens arkitektur.  130px|Corvey kloster, det såkalte vestverket. 2015  Hamburg  Speicherstadt og Chilehaus med Kontorhuskvarteret.  Speicherstadt (lagerbyen) ble oppført som frihavn i Hamburg i 1880-årene. Chilehaus er et kontorbygg oppført på 1920-tallet og inneholdt representative utleiekontorer. Det er en del av Kontorhuskvarteret, som ligger i kort avstand fra Speicherstadt.   130px|Speicherstadt 2016StuttgartLe Corbusiers arkitektoniske verker - to boliger i Weissenhofsiedlung.Flernasjonal oppføring som også omfatter verk av Le Corbusier i Argentina, Belgia, Frankrike, Japan, Sveits og India. 130px|Tomannsbolig av Le Corbusier2017Baden-WürttembergHuler og istidskunst i de svabiske jurafjelleneSeks huler i Schwabische Alb, hvor det er gjort av kunstverk, verktøyer og våpen. Gjenstandene er mellom 35 000 og 43 000 år gamle. Kunstgjenstandene er dermed de eldste mobile kunstgjenstander i verden. 125x125pk|Villhest i mammut elfenben2018Sachsen-AnhaltNaumburg domkirkeDen evangeliske kirken er blant de viktigste senromanske og gotiske byggverk i Sachsen-Anhalt.160x160pk|Uta von Naumburg2018Schleswig-HolsteinArkeologisk grenseområde Hedeby og Danevirke.Hedeby var et viktig handelssted bebodd av danske vikinger og svenske væringer. 
Danevirke var et lineært forsvarsanlegg i Schleswig-Holstein i middelalderen.160x160pk|Valdemarsmuren i Daneverk2019SachsenErzgebirge/Krušnohoří gruveområdeGruvedriftsområde i Sachsen i Tyskland og Böhmen i Tsjekkia siden middelalderen. 140x140pk|Kalkverket i Lengefeld2019BayernKanaler og vannkraft i AugsburgKanaler, pumpehus, vannavkjølingssystemer, fontener og vannkraftverk fra 1300-tallet til vår tid.160x160pk|Kvinnelig herma på Augustusbrønnen 2021 Rheinland-Pfalz, Baden-Württemberg og Bayern Europas store kurbadsteder – grenseoverskridende oppføring som omfatter Bad Ems, Baden-Baden og Bad Kissingen i Tyskland sammen med Spa i Belgia, Vichy i Frankrike, Montecatini Terme i Italia, Bath i Storbritannia, Karlovy Vary, Františkovy Lázně og Mariánské Lázně i Tsjekkia og Baden bei Wien i ØsterrikeDet europeiske fenomenet kuropphold, sto særlig sterkt mellom 1700 og 1930. Rundt en mineralrik vannkilde søkte borgerne rekonvalesens. Kuren besto ellers av medisinsk behandling, sport, kultur, underholdning og et sosialt liv. 140x140pk|Trinkhalle (huset med drikkekilden) Baden-Baden 2021 Hessen Mathildenhöhe Darmstadt  Kunstnerkoloni grunnlagt av storhertug Ernst Ludvig av Hessen, ble toneangivende for jugendstilen, en forløper for funksjonalismen.  140x140pk|Bryllupstårnet (Hochzeitsturm) på Mathildenhöhe 2021 Rheinland-Pfalz ShUM-steder i Speyer, Worms og Mainz  Jødiske kulturminner fra 1000-tallet140x140pk|Synagogen i Worms, opprinnelig fra 1034 2021 Nordrhein-Westfalen, Rheinland-Pfalz Romerrikets grenser – Nedre Germanias limes - grenseoverskridene oppføring som også omfatter Nederland Grensebefestninger fra romertiden langs Rhinen. I Tyskland strekningen fra Remagen til Kleve.140x140pk|Rekonstruert stadion i Xanten.2021BayernRomerrikets grenser – Donaulimes - grenseoverskridende oppføring som også omfatter Østerrike og Slovakia.Grensebefestninger fra romertiden langs Donau. I Tyskland fra Bad Gögging i Neustadt an der Donau til Iža ved Komárno.140x140pk|Porta praetoria i Regensburg2023ThüringenJødisk middelalderarv i ErfurtJødiske kulturminner som illustrerer sameksistens med det kristne samfunnet, fra slutten av 1000- til midten av 1300-tallet.sentrer|107x107pk2024SachsenBrødremenighetens bosettingerGrenseoverskridende verdensarvoppføring som omfatter historiske bosetninger, grunnlagt av den evangeliske frikirken Brødremenigheten.120px|sentrer|Vogtshof Herrnhut, sete for brødremenigheten.2024Mecklenburg-VorpommernSchwerin residenskvarterHertugen av Mecklenburgs residens med tilhørende bygninger, idag sete for Mecklenburg-Vorpommerns delstatsparlament og -regjering.120px|sentrer|Schwerin slott2025BayernSlottene til kong Ludvig II av Bayern: Neuschwanstein, Linderhof, Schachen og Herrenchiemsee. Designet som personlige retreater og fantasiskapte tilfluktssteder, reflekterte slottene den romantiske og eklektiske tidsånden.sentrer|120x120pk|Neuschwanstein slott

 Truede verdensarvsteder 
Kølnerdomen ble en periode oppførte på listen over truede verdensarvsteder, men ble strøket fra listen i 2006 da planer om høyhus i umiddelbar nærhet til kirken ble skrinlagt.UNESCOs internettside 

 Strøket verdensarvsted 

Dresden Elbedalen ble oppført som verdensarvsted i 2004, men mistet sin status 25. juni 2009. Kulturlandskapet Dresden-Elbedalen er en ca. 18 kilometer lang strekning fra Pillnitzslottet i sørøst til Übigauslottet i bydelen Pieschen, i vest. Oppføringen av broen Waldschlösschenbrücke medførte at området ble strøket fra UNESCOs verdensarvliste.UNESCOs begrunnelse for oppføringen og strykningen av Dresden-Elbedalen

 Referanser 

 Eksterne lenker 

 «Welterbe»; unesco.de (tysk)